S-991/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur N-x-x G-x-x, kt. [...], [...], I.

Fyrir umferðarlagabrot með því að hafa, sunnudaginn 3. apríl 2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1,23 ‰ og tetrahýdrókannabínól 1,5 ng/ml) við [...]í Reykjavík, þar sem lögregla hafði afskipti af ákærða.

Telst háttsemi þessi varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, laugardaginn 25. júní 2022, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 2,36 ‰) um Bústaðaveg við Eyrarland í Reykjavík, þar sem lögregla hafði afskipti af ákærða.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, sunnudaginn 17. júlí 2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1,8 ‰ og tetrahýdrókannabínól 2,4 ng/ml) um Sæbraut við [...] í Reykjavík, þar sem lögregla hafði afskipti af ákærða.

Telst háttsemi þessi varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 2. febrúar 2023, var ákærða gerð sektarrefsing með dómi Héraðsdóms Reykjavíkur [...] 2019, meðal annars fyrir ölvunarakstur og akstur undir áhrifum ávana- og fíkniefna. Með dómi Héraðsdóms Reykjavíkur [...]2020 var ákærða aftur gerð sektarrefsing, meðal annars vegna ölvunaraksturs, aksturs undir áhrifum ávana- og fíkniefna og aksturs sviptur ökurétti. Var sá dómur að hluta til hegningarauki við framangreindan dóm frá [...] 2019. Loks var ákærða gert að sæta fangelsi í 30 daga með dómi Héraðsdóms Reykjaness [...]2021, vegna aksturs undir áhrifum áfengis og aksturs sviptur ökurétti. Var hann þá sviptur ökuréttindum ævilangt.

Við ákvörðun refsingar í máli þessu verður því lagt til grundvallar að ákærði hafi nú í fjórða sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna, en í þriðja sinn ekið sviptur ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng svipting ökuréttinda ákærða, frá birtingu dómsins að telja.

Ákærði greiði 267.838 krónur í sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, N-x-x G-x-x, sæti fangelsi í 6 mánuði.

Áréttuð er ævilöng svipting ökuréttinda ákærða.

Ákærði greiði 267.838 krónur í sakarkostnað.

K-kvk-nf R-kvk-nf G-kvk-nf